Canolafokus 49: Cultivars vir 2012 en verminder canola saailingafsterf
Newsletters / Archives / Canolafokus Archives / 2011 Canolafokus No 49
2011 CANOLAFOKUS NO 49
2011 Canolafokus No 48
2011 Canolafokus No 47
2011 Canolafokus No 46
Canolafokus 49 Oktober 2011
Indekse van Artikels
Canola cultivars vir 2012
Oop-bestuifde en baster cultivars
Figuur 1: Swartland opbrengs
Figuur 2: Suid-Kaap opbrengs
Figuur 3: Swartland opbrengste van groepe canola
Figuur 4: Suid-Kaap opbrengste van groepe canola
Pre-emergence herbicides: aspects to consider
Under- and overdosing of herbicides
Breaking down of herbicides
Saadbehandeling verminder saailingafsterf by canola
Figuur 1: Saailingafsterf by canola
Figure 2: Onbehandeld in natuurlik geïnfesteerde grond
Figure 3: Fusarium avenaceum
Figure 4: Pythium species
Figure 5: Rhizoctonia spp.
Figure 2A, 2B en 2C
Suid-Kaap opbrengs 2008 tot 2010 (kg/ha)
(Volledige data is beskikbaar by P Lombard, Departement van Landbou, Wes-Kaap)
Hoewel die prestasies van cultivars oor lokaliteite verskil, het konvensionele cultivars soos AV Garnet en AGA Max oor jare in beide die Swartland en die Suid-Kaap uitstekend presteer. Hyola 50 is slegs gedurende 2010 getoets, maar het gedurende daardie jaar volgens die gemiddelde oor lokaliteite, onderskeidelik die hoogste en tweede hoogste opbrengs in die Swartland en Suid-Kaap gelewer (Figure 1 en 2). Hierdie cultivars toon dus wye aanpassing en behoort in die meeste gebiede goeie resultate te lewer. Al hierdie cultivars kan as kort tot medium seisoen cultivars beskryf word en het gedurende 2010 ongeveer 85 dae in die Swartland en 93 dae in die Suid-Kaap benodig om tot volle blom stadium te ontwikkel. AV Garnet is 'n oop bestuifde cultivar terwyl Hyola 50 en AGA Max basters (hibriede) is.
Indien die onkruid situasie die gebruik van TT-cultivars noodsaak, blyk dit volgens die cultivarproewe dat CB Jardee HT, CB Tumby HT en Tawriffic TT gedurende 2010 in beide die Swartland as die Suid-Kaap goeie resultate gelewer het, terwyl Bravo TT, Thunder en Tornado in die vorige jare goed gevaar het. Soos die naam aandui is CB Jardee HT en CB Tumby HT basters (hibriede) terwyl die res oopbestuifde cultivars is. Gedurende 2010 het CB Jardee HT en CB Tumby HT beide ongeveer 85 dae in die Swartland en 93 dae in die Suid-Kaap geneem om volle blomstadium te bereik, terwyl Tawriffic in beide gebiede sowat 4-6 dae vroeër geblom het.
CL-canola cultivars wat gedurende 2010 goeie opbrengste in beide die Swartland en die Suid-Kaap gelewer het, is Hyola 571CL, 45Y82 CL en 46Y78 CL, terwyl 43C80 CL en 45Y77 CL in vorige jare ook goed presteer het. Hyola 571 CL, 45Y82 CL 46Y78 CL en 45Y77 CL is basters (hibriede) terwyl 43C80 'n oopbestuifde cultivar is. Uit die resultate van 2010 (Figure 1 en 2) is dit duidelik dat die opbrengste van eersgenoemde cultivars (basters) veral in die Swartland goed vergelyk het met die opbrengste van konvensionele cultivars. Hyola 571CL is 'n kort groeiseisoen cultivar en het gedurende 2010 volle blomstadium na 76 dae in die Swartland en 88 dae in die Suid-Kaap bereik. Hierteenoor benodig cultivars 45Y82 CL en 46Y78 CL langer groeiseisoene. Volle blomstadium is gedurende 2010 bereik na 83 dae in die Swartland en 90 dae in die Suid-Kaap vir 45Y82 CL en na 91 dae vir die Swartland en 98 dae vir die Suid-Kaap onderskeidelik vir 46Y78 CL.
Uit figure 3 en 4 is dit duidelik dat konvensionele cultivars as 'n groep, steeds die hoogste opbrengste lewer. Triasien tolerante (TT) cultivars lewer gemiddeld as 'n groep die laagste opbrengste en opbrengste was gemiddeld oor die afgelope 3 jaar 25% laer in die Swartland en 29% laer as die gemiddelde vir konvensionele cultivars in die Suid-Kaap. Dit het dus swakker presteer onder plaaslike toestande as die internasionale norm van 15%. Hierdie cultivars moet dus slegs verbou word as onkruid probleme dit noodsaak. CL-canola cultivars het as 'n groep oor jare ook laer opbrengste gelewer, maar die gemiddelde van die groep was in 2010 dieselfde as vir die konvensionele cultivars as 'n groep in die Swartland en slegs 9% laer in die Suid-Kaap.
Opbrengste van groepe canola uitgedruk as 'n persentasie van die konvensionele groep (100%) vir die periode 2008 tot 2010 in die Swartland
Opbrengste van groepe canola uitgedruk as 'n persentasie van die konvensionele groep - Suid-Kaap 2008-2010
Van hierdie cultivars wat hullle reeds oor die afgelope drie jaar bewys het as goeie produseerders behoort die volgende steeds beskikbaar te wees vir aanplanting in 2012:
Konvensioneel: AGA Max*, AV Garnet, Hyola 61* en Hyola 50* (beperkte hoeveelheid).
CL: 45Y82*, Hyola 571* (beperkte hoeveelheid) en moontlik 46Y78*.
Redes waarom bastersaad nie teruggehou moet word nie?
P Lombard (Departement van Landbou, Wes-Kaap)
'n Deeglike studie is deur die National Vatiety Trail (NVT) in Australië uitgevoer. In 15 proewe reg oor Australië is verskeie bastercultivars (F1 = Gesertifiseerde saad) vergelyk met teruggehoude saad (F2). Verskeie verskille is waargeneem tussen teruggehoude saad en F1-saad naamlik:
15% laer plantestand by F2.
Die F2 plante verskil in hoogte.
Die F1 plante blom meer egalig (binne 2 dae) teenoor 10 dae (F2).
Die F1 het uitstekende swartstamweerstand terwyl tot 15% stamletsels voorkom by die F2.
Die F1 het by al 15 lokaliteite 'n hoër opbrengs gegee.
In 'n verdere studie deur Better Oilseeds is gevind dat die opbrengste behaal met F2-saad tussen 21.5% en 33.2% laer is as met F1-saad.
Aangesien canola saad van Australië ingevoer word, mag daar ook saad van cultivars beskikbaar wees wat nog nie plaaslik in die cultivarproewe getoets is nie. Alvorens sodanige cultivars aangeplant word moet plaaslike saadverspreiders asook Australiese proef­resultate wat op internet beskikbaar is, geraadpleeg word om seker te maak dat die cultivars geskik is vir plaaslike toestande.
Verder is dit ook raadsaam om meer as een cultivar te saai indien hul meer as een kamp canola wil vestig. Dit verlaag die risiko, en gee ook die geleentheid dat cultivars met verskillende groeiseisoenlengtes geplant kan word. Sodoende kan die bestuur tydens oes vergemaklik word en oesverliese moontlik beperk word.
Saailingafsterf by canola
Hierdie siekte word deur 'n kompleks van organismes veroorsaak. In Suid-Afrika is die belangrikste organismes identifiseer as Fusarium avenaceum, Pythium irregulare, Pythium mamillatum, Pythium ultimum var. ultimum, Pythium F groep en Rhizoctonia solani AG-2-1 en AG-4. Hierdie swamme veroorsaak beide voor- en na-opkoms afsterf van canola. Die siekte kom gewoonlik voor binne die eerste 4-6 weke na aanplanting en saailinge wat oorleef tot die 3-4 blaarstadium sal gewoonlik aanhou groei. Tipiese simptome van die siekte is 'n skielike verwelking, omval en verdroging van saailinge.
Saailingafsterf kan verminder word deur aanplanting tydens koue, nat toestande te vermy, aangesien hierdie weersomstandighede bevor­derlik is vir die siekte. Die mees effektiewe beheermaatreël teen saailingafsterf is egter saadbehandeling met swamdoders wat die saad vir ten minste 6 weke na aanplanting kan beskerm. Die effek van Cruiser OSR (a.i difenconazole, fludioxonil, metalaxyl-M en thiamethoxam) teen saailingafsterf wat veroorsaak word deur swamme verantwoordelik vir die siekte in die Wes-Kaap provinsie, is onder glashuistoestande ondersoek. Die effek in beide natuurlik geïnfesteerde (Figuur 2) en kunsmatig geïnfesteerde gronde (Figure 3, 4 en 5) is bepaal.
Dit is duidelik dat die behandeling van canola saad met Cruiser OSR die oorlewing van canola saailinge betekenisvol verbeter in patogeen-geïnfesteerde grond en dus 'n belangrike bydrae kan lewer ten opsigte van die betekenisvolle beter vestiging van hierdie gewas.
Saailingafsterf in natuurlike geïnfesteerde grond, asook die effek van behandeling met Cruiser OSR op die vermindering van saailingafsterf
Effek van behandeling met Cruiser OSR op saailingafsterf veroorsaak deur Fusarium avenaceum
Effek van behandeling van canola saad met Cruiser OSR op saalingafsterf veroorsaak deur Pythium species
Effek van behandeling van canola saad met Cruiser OSR op saailingafsterf veroorsaak deur Rhizoctonia spp
Effect of chemical seed treatment on the germination and seedling growth of canola under different oil conditions.
De Villiers RJ, Lamprecht SC en Agenbag GA (2006). South African Journal of Plant and Soil 23, 287-296.
Navrae kan gerig word aan Dr Sandra Lamprecht, LNR-NIPB by 021 887 4690 of 082 787 5216 of lamprechts@arc.agric.za